**Упутство**

**за доделу међународне шифре произвођача машина за земљане радове (WMC, *World Manufacturer Code*)**

Ово упутство за корисникe се односи на поступак доделе међународне шифре произвођача машина за земљане радове (WMC, *World Manufacturer Code*) за идентификациони број производа (PIN, *Product Identification Number*).

WMC шифра се додељује на основу српског стандарда SRPS ISO 10261, поступком за уписивање на WMC листу који је описан у Прилогу A овог стандарда.

WMC шифра се може доделити произвођачу који је у Републици Србији регистрован за производњу машина за земљане радове које су класификоване према српском стандарду SRPS EN ISO 6165.

Институт за стандардизацију Србије није контактна тачка према овом стандарду и овим путем жели да произвођачима машина за земљане радове у Републици Србији пружи додатне информације о начину добијања WMC шифре.

**Захтев за процедуру уписивања мора да се покрене на следећи начин**.

a) За преузимање и преглед потребних докумената приступите веб-сајту:

<https://www.aem.org/safety-product-leadership/regulatory/world-manufacturer-code>

b) Изаберите „WMC мастер листа – Јавни запис” (*WMC Master List – Public Record*). Прегледајте листу тренутно коришћених WMC карактера и одаберите алфанумерички сет карактера који још увек није искоришћен.

c) Преузмите и попуните образац Захтева за WMC (WMC Request Form) следећим информацијама:

1) одабрани WMC сет карактера;

2) назив произвођача;

3) комплетну адресу за испоруку поште;

4) име представника произвођача;

5) број телефона;

6) број факса;

7) адресу електронске поште представника;

8) назив интернет домена произвођача.

Попуњен Захтев за WMC пошаљите путем е-поште („имејла”) на адресу наведену на веб-сајту.

**Потврђивање поступка за уписивање**

Поступак за уписивање мора да потврди администратор веб-сајта на следећи начин:

а) прво тако што ће прегледати и верификовати достављене информације а

b) затим одговорити да би потврдио поступак за уписивање на WMC листу и послао формулу за израчунавање CL-а (check letter section – део слова за проверу) и слово које ће се користити за неизрачунати CL.

Произвођач је одговоран за обезбеђивање и правилну употребу јединственог PIN-а у складу са српским стандардом SRPS ISO 10261.

Произвођач мора да обавести администратора веб-сајта о свакој промени представника у року од 30 дана.

У случају да се произвођач споји са другом компанијом која већ има WMC, могу се и даље користити обе шифре или се престаје са употребом једне или друге шифре.

Додатне информације о WMC шифри даје стандард SRPS ISO 10261, *Машине за земљане радове — Систем идентификације производа,* који је Институт за стандардизацију Србије донео на српском језику.